53 aastane naispatsient kaebas alakõhu valule paremal. Küsitlusel selgus, et patsiendil esines sageli ka parempoolne alaselja valu, kuid see jäi tagaplaanile, sest  kõhuvalu oli ägedam. Seedetrakti, uro-genitaalsüsteemi ja reumatoloogilised uuringud olid normis. Analgeetikumid ja spasmolüütikumid aitasid üle elada kriisiperioode, mis ajaga muutusid ägedamaks ja sagedamaks. Kolm aastat peale valu algust saabus patsient manuaalmeditsiini arsti vastuvõtule. Spondülograafia oli normis. Manuaalse palpatatoorse uurimise tulemused kinnitasid valu segmentaalset päritolu. Tegemist oli 12. rinnalüli ja 1. nimmelüli vahelise väikse intervertebraalse häirega, mis on  manipulatsioonravi näidustuseks. Viidi läbi D12-L1 segmendi rotatsioon-manipulatsioon valuvabas suunas, mis kolme ravikuuriga andis täieliku valu leevenduse.